CELEX: 31989R2779
Language: el
Date: 1989-09-14 00:00:00
Title: Κανονισμός (ΕΟΚ) αριθ. 2279/89 της Επιτροπής της 14ης Σεπτεμβρίου 1989 που τροποποιεί το παράρτημα του κανονισμού (ΕΟΚ) αριθ. 1009/86 του Συμβουλίου για τον καθορισμό των γενικών κανόνων που εφαρμόζονται στις επιστροφές στην παραγωγή στους τομείς των σιτηρών και του ρυζιού

Avis juridique important

|

31989R2779

Κανονισμός (ΕΟΚ) αριθ. 2279/89 της Επιτροπής της 14ης Σεπτεμβρίου 1989 που τροποποιεί το παράρτημα του κανονισμού (ΕΟΚ) αριθ. 1009/86 του Συμβουλίου για τον καθορισμό των γενικών κανόνων που εφαρμόζονται στις επιστροφές στην παραγωγή στους τομείς των σιτηρών και του ρυζιού  

Επίσημη Εφημερίδα αριθ. L 268 της 15/09/1989 σ. 0020 - 0020

***** ΚΑΝΟΝΙΣΜΟΣ (ΕΟΚ) αριθ. 2779/89 ΤΗΣ ΕΠΙΤΡΟΠΗΣ  της 14ης Σεπτεμβρίου 1989  που τροποποιεί το παράρτημα του κανονισμού (ΕΟΚ) αριθ. 1009/86 του Συμβουλίου για τον καθορισμό των γενικών κανόνων που εφαρμόζονται στις επιστροφές στην παραγωγή στους τομείς των σιτηρών και του ρυζιού  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2658/87 του Συμβουλίου της 23ης Ιουλίου 1987 για τη δασμολογική και στατιστική ονοματολογία και το κοινό δασμολόγιο (1), όπως τροποποιήθηκε από τον κανονισμό (ΕΟΚ) αριθ. 1672/89 (2), και ιδίως το άρθρο 15,  τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 για την κοινή οργάνωση των αγορών στον τομέα των σιτηρών (3), όπως τροποποιήθηκε τελευταία από τον κανονισμό (ΕΟΚ) αριθ. 1834/89 (4), και ιδίως το άρθρο 11α παράγραφος 1,  Εκτιμώντας:  ότι ο κανονισμός (ΕΟΚ) αριθ. 1990/89 της Επιτροπής της 4ης Ιουλίου 1989 που τροποποιεί τον κανονισμό (ΕΟΚ) αριθ. 1009/86 του Συμβουλίου για τον καθορισμό των γενικών κανόνων που εφαρμόζονται στις επιστροφές στην παραγωγή στους τομείς των σιτηρών και του ρυζιού μετά την εισαγωγή της συνδυασμένης ονοματολογίας (5), έχει σκοπό να προσαρμόσει το παράρτημα του εν λόγω κανονισμού στην συνδυασμένη ονοματολογία καθώς και την κατάργηση ορισμένων προϊόντων· εκτιμώντας επίσης ότι ένας έλεγχος άφησε να φανεί ότι δημιουργήθηκε ένα λάθος στο παράρτημα αυτού του κανονισμού καθώς επίσης και ότι πρέπει για το λόγο αυτό να τροποποιηθεί ο εν λόγω κανονισμός·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο παράρτημα του κανονισμού (ΕΟΚ) αριθ. 1009/86 διαγράφεται το ακόλουθο τμήμα:  «Κεφάλαιο 40: Καουτσούκ και τεχνουργήματα από καουτσούκ».  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 5 Ιουλίου 1989.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 14 Σεπτεμβρίου 1989.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 256 της 7. 9. 1987, σ. 1.  (2) ΕΕ αριθ. L 169 της 19. 6. 1989, σ. 1.  (3) ΕΕ αριθ. L 281 της 1. 11. 1975, σ. 1.  (4) ΕΕ αριθ. L 180 της 27. 6. 1989, σ. 1.  (5) ΕΕ αριθ. L 190 της 5. 7. 1989, σ. 13.